jkorsvik/nowiki_second_scrape_merged huggingface dataset:
Ruplal Bishvakarma

Ruplal Bishvakarma (रूपलाल विश्वकर्मा) (transkriberes også Rup Lal) var en kommunistleder i Nepal.
Han var født inn i en middelbondefamilie i Chitwan distrikt. Ulikt de fleste andre kommunistledere av sin generasjon var han shudra (altså dalit, det vil si at han tilhørte den laveste delen av det tradisjonelle hindukastesystemet.
Ruplal var leser av Kisan Samiti (Bondeforbundet), som organiserte småbønder til kamp mot føydale godseire. I 1971, da han var medlem av NKP (Pushpa Lal), skal han ha vervet den unge  Puspha Kamal Dahal, seinere bedre kjent som Prachanda, for kommunismen.
I 1976 blei Ruplals gruppe med i danninga av Nepal Workers Peasants Organisation (Nepals arbeider og bondeorganisasjon, som seinere skifta navn til Nepal Mazdoor Kizan Party (Nepals Arbeider og Bondeparti). Da NWPO sprakk i 1983, fulgte Ruplal den fløyen som var leda av Hareram Sharma. Men han brøyt snart med denne gruppa. Sammen med Proletarian Communist League stifta han Proletarian Workers Organisation, som han leda.
Under demokratiopprøret Jana Andolan 1990 gikk PWO inn i den radikale fronten av revolusjonære kommunistpartier Samyukta Rashtriya Janaandolan, der Prachandas og Baburam Bhattarais partier også deltok.
Etter seieren i demokratiopprøret fulgte Ruplal og PWO i november 1990 flere andre partier med inn i det nye partiet NKP (Ekda Kendra), som var leda av Prachanda.
Da NKP(EK) sprakk i to i 1994 og flertallsfløya leda av Prachanda og B. Bhattarai danna NKP(Maobadi), fulgte Ruplal mindretallet som var leda av Nirmal Lama. 
Ruplal og Lama kritiserte flertallsfløya for å starte forberedelser til en væpnet bonderevolusjon. De mente at tida var ennå ikke moden. Denne fløya fortsatte å bruke det gamle partinavnet, NKP(EK).
Ruplal brøyt snart etter med Lamas NKP(EK). I 1999 stilte han til parlamentsvalget med sitt eget parti, Nepal Dalit Shramik Morcha (Nepals dalit arbeiderfront), som sloss for frigjøring for lavkaster. Partiet fikk ikke fikk valgt noen representant. Det fins fortsatt.


== Se også ==
Nepals Kommunistiske Parti
NKP (Pushpa Lal)
Nepal Mazdoor Kizan Party
NKP (Ekda Kendra)
Samyukta Rashtriya Janaandolan
Samyukta Janamorcha Nepal
Aarau

Aarau er «hovedstaden» i den sveitsiske kantonen Aargau og i distriktet (Bezirk) Aarau. Den ble grunnlagt rundt 1240 av grevskapet i Kyburg, og ligger ved elva Aare, sør for foten av Jurafjellene og vest for Zürich. Aarau hadde i 2005 15 649 innbyggere. 
Byen er kjent som en industri- og handelsby som produserer bjeller, matematiske instrumenter, elektroniske apparater, bomullstekstil, kjemikalier, sko med mer. 
En rekke eldre bygninger er å finne her, blant annet den gamle reformerte kirken (1471), rådhuset (1200-tallet) og diverse beboelseshus fra 1600- og 1700-tallet.


== Eksterne lenker ==
Offisielt nettsted 
(en) Aarau – kategori av bilder, video eller lyd på Commons
Tom Angelripper

Thomas Such (født 19. februar 1963), bedre kjent som Tom Angelripper er en tysk musiker. Han er bassist og vokalist i det tyske thrash metal-bandet Sodom. Tom Angelripper har også startet et sideprosjekt ved siden av Sodom, et thrash metal-band kalt Onkel Tom Angelripper.


== Utgivelser ==


=== Studioalbum med Sodom ===


=== Studioalbum med Onkel Tom Angelripper ===


== Referanser ==


== Eksterne lenker ==
(de) Offisielt nettsted 
(en) Tom Angelripper – kategori av bilder, video eller lyd på Commons 
(en) Tom Angelripper på Internet Movie Database 
(en) Tom Angelripper hos The Movie Database 
(en) Tom Angelripper på Discogs 
(en) Tom Angelripper på MusicBrainz 
(en) Tom Angelripper på Encyclopaedia Metallum 
(en) Tom Angelripper på Songkick 
(en) Tom Angelripper på Songkick 
(en) Tom Angelripper på AllMusic
David Ellis

David Ellis (født 22. juni 1918, død 30. juni 1978) var en manusforfatter som sammen med Malcolm Hulke skrev Doctor Who-historien The Faceless Ones fra 1967. Historien ble skrevet av duoen etter at deres andre manus hadde blitt forkastet. Ellis hadde også fått manusene kalt The Clock, The People Who Couldn't Remember og The Ocean Liner forkastet. Deres andre manus, The Big Store, ble heller ikke produsert, selv om den gikk gjennom flere omskrivinger. Fra denne historien ble delen om at folk ble byttet ut med kopier brukt i The Faceless Ones.
Ellis skrev også for Dixon of Dock Green og Z Cars.


== Eksterne lenker ==
(en) David Ellis på Internet Movie Database 
(en) David Ellis hos The Movie Database
Nazneen Khan-Østrem

Nazneen Khan-Østrem (født 1968) er en britisk journalist og forfatter bosatt og delvis oppvokst i Norge.
Khan-Østrem ble født i Nairobi i Kenya og vokste opp i Storbritannia og i Flekkefjord og har sine slektsrøtter i Afghanistan. Hennes foreldre og besteforeldre i Kenya levde under britisk kolonivelde. Hun kom til Storbritannia sammen med sin familie i 1970 og i 1976 flyttet de til Norge. Hun beholdt sitt britiske statsborgerskap etter at hun flyttet til Norge.Østrem har en mastergrad i internasjonal politikk ved London School of Economics and Political Science.Hun startet karrieren som kultur- og musikkjournalist i blant annet Absolute Musique, Rock Furore, Aftenposten og Klassekampen. I Aftenposten var med å bygge opp Aftenpostens fredagsutgave «Puls». Hun har videre vært programleder i NRK2s musikkprogram M og utenriksjournalist i Dagens Næringsliv og NTB. Fra 2002 til 2011 hadde hun stilling som høyskolelektor ved Journalistutdanningen ved Høgskolen i Oslo og fra 2011 til 2021 hadde hun en lederstilling i Aschehoug forlag. I 2021 ble hun ansatt som kommentator i Aftenposten.I 2005 utgav hun boka Min hellige krig. Boka beskrives som en personlig pilegrimsferd etter 11. september 2001 der hun leter etter det hun selv omtaler som islams mange ansikter. Hun intervjuer unge muslimer i New York, London, Paris og Berlin. I 2019 utgav hun boka London. Blant gangstere, rabbinere, oligarker, rebeller og andre ektefødte barn av det britiske imperiet. Dagbladets Jan-Erik Smilden omtalte den som «... en historiebok, en reiseguide, en gastronomisk vandring med retter fra hele verden, en reflekterende sosiologisk analyse, en fortelling om musikk, teater og billedkunst».Hun har hatt flere verv, deriblant medlem av Ytringsfrihetskommisjonen (1996–1999), Norsk kulturråd (2005–2009) og Den norske UNESCO-kommisjonen (2004–2006).Hun er gift med journalist Olav Østrem.


== Referanser ==


== Eksterne lenker ==
Intervju (Klassekampen, 2003)
Svein Øverland

Svein Øverland (født 1969) er en norsk psykolog som er spesialist innen barne- og ungdomspsykologi og rettspsykologi. Han har skrevet flere bøker innen sitt fagområde.
Øverland ble utdannet psykolog ved Universitetet i Bergen i 1997. Han ble spesialist i klinisk psykologi i 2005 med fordypning i psykoterapi med barn og ungdom og i familieterapi. Han har spisskompetanseutdanning i retts og sikkerhetspsykologi og har videreutdanning i Dialektisk atferdsterapi (DBT), Metakognitiv terapi (MCT), Aggresion Replacement therapy (ART), traumebehandling (EMDR).
Øverland var seksjonsleder i psykisk helsevern for ungdom i Telemark fra 1999 til 2005. Han har deretter hatt stillingen som seksjonsjef ved Seksjon for nasjonale rettspsykiatriske funksjoner, Avdeling Brøset, St. Olavs hospital. I tillegg er han ansatt som rådgiver ved Forvaringsavdelingen i Trondheim fengsel. Han har også en privatpraksis der han arbeider med barn, familier og voksne. 
Han har utgitt flere bøker, deriblant Selvskading: en praktisk tilnærming (2006), Stalking: forståelse, risiko og håndtering (2012) og Bonusfamilien (2020). Han er redaktør i tidsskrift for Sexologi og har skrevet artikler om seksualitet der og i flere tidsskrifter. Han har også hatt en fast spalte i Adresseavisen.


== Referanser ==
Samferdsel (tidsskrift)

Samferdsel er et fagblad som utgis av Transportøkonomisk institutt. Bladet dekker hele samferdselssektoren: transport, infrastruktur og planlegging. Tidsskriftet utkom første gang i 1962, og utgis fra og med 2016 bare i nettutgave.


== Referanser ==


== Eksterne lenker ==
Offisielt nettsted
Alex Kapranos

Alexander Paul Kapranos Huntley (født 1972) er en britisk musiker, mest kjent som vokalist, gitarist og frontfigur i den britiske rockegruppa Franz Ferdinand.
Før Franz Ferdinand var han med i grupper som The Amphetameanies, The Yummy Fur og The Karelia, hvor de to sistnevnte slapp ut musikkalbum, og nøt suksess i det skotske indie-miljøet. 
Kapranos dannet Franz Ferdinand sammen med noen kamerater i 2001, og i 2004 kom deres selvtitulerte debutalbum. 
I 2006 utgav han boka Sound Bites, ei matbok som omhandlet hva han spiste i forbindelse med turnelivet.Kapranos er født i England, men flyttet til Skottland da han var syv år. Hans mor er engelsk og hans far gresk.


== Referanser ==


== Eksterne lenker ==
(en) Alex Kapranos – kategori av bilder, video eller lyd på Commons 
(en) Alex Kapranos – galleri av bilder, video eller lyd på Commons 
(en) Alex Kapranos på Internet Movie Database 
(en) Alex Kapranos på Discogs 
(en) Alex Kapranos på MusicBrainz 
(en) Alex Kapranos på Spotify 
(en) Alex Kapranos på Songkick 
(en) Alex Kapranos på Last.fm 
(en) Alex Kapranos på AllMusic 
Alex Kapranos på Twitter 
Alex Kapranos på Instagram 
Alex Kapranos på Instagram
Nick McCarthy

Nicholas John McCarthy (født 1974) er en tysk-britisk musiker kjent som gitarist i det skotske bandet Franz Ferdinand.
McCarthy er oppvokst både i England og Tyskland. Etter tiden i Tyskland flyttet han til Glasgow der han omsider møtte Alex Kapranos, og sammen med han og to andre dannet de i 2001 gruppa Franz Ferdinand. Før Franz Ferdinand var han med i ukjente grupper som Kamerakino, Embryo og Scatter. Han forlot gruppa i 2016 for å vie mere tid til familien og gruppa Box Codax, som han var med å danne allerede i 2002.


== Referanser ==


== Eksterne lenker ==
(en) Nick McCarthy – kategori av bilder, video eller lyd på Commons 
(en) Nick McCarthy på Discogs 
(en) Nick McCarthy på MusicBrainz 
(en) Nick McCarthy på Songkick 
(en) Nick McCarthy på AllMusic
Clea Koff

Clea Koff (født 1972) er en amerikansk rettsantropolog og forfatter som har drevet med identifisering av menneskelevninger etter folkemord og krig i konfliktområder som Rwanda og det tidligere Jugoslavia.
Koff har mor fra Tanzania og far fra USA. Hun vokste opp i England, Kenya, Tanzania, Somalia og USA. Da hun var 23 år dro hun til Rwanda på oppdrag fra FNs krigsforbryterdomstol og var den yngste i en gruppe på 16 som kom til Kiguye, Rwanda i 1996. Tilsammen har hun deltatt på syv FN-oppdrag i Rwanda og det tidligere Jugoslavia.
Hun har studert osteologi og antropologi og tok mastergrad i rettsantropologi ved University of Nebraska i 1999.
For Koff startet det hele med boka Vitner fra graven. Her beskrives hvordan ofrene for det brutale diktaturet i Argentina på 70- og 80-tallet etter sin død ble hovedpersoner i en historisk rettssak. Koff ble fullstendig bergtatt av rettsantropologenes rekonstruksjoner og deres uomtvistelige bevis som fikk flere av de tiltalte dømt etter overgrepene i Argentina.I 2004 utgav hun boka The Bone Woman. Boka ble utgitt på norsk i 2006 som Knokkelkvinnen. I 2011 utgav hun ut romanen Freezing.


== Referanser ==


== Eksterne lenker ==
(en) Offisielt nettsted 
(no) Beinhard jobb for sannheten (intervju med Koff, Amersty, 2006)
Calocoris norvegicus

Calocoris norwegicus er en tege som tilhører familiegruppen bladteger (Miridae). 
Calocoris norwegicus finnes på egnede steder i hele sørlige Norge, nord til Trondheimsfjorden.Vanlig sørover i Europa.


== Utseende ==
Calocoris norwegicus er omtrent 7,5-8 millimeter som voksen. Den er en ensfarget grønn bladtege, noen kan ha et litt rødt fargeskjer over dekkvingene. Årene i membranen på dekkvingene, danner to lukkede celler, som hos de fleste bladtegene (Miridae). Brystskjoldet (pronotum)  har ofte to svarte prikker, men særlig hunner kan mangle disse.  
Antennene er brunlige, men første ledd er grønnlig og tett håret. Låret (femora) er brungult med rekker av punkter i overflaten. Føttene (tibia) har korte svarte torner. 
Det et par fargevarianter som har fått sine egne navn. …f. atava Reut. – brunrøde sterk på dekkvingens corium og clavus.…f. immaculata Sti. – helt ensfarget og brystskjold uten de to svarte prikkene.


== Levevis ==
Calocoris norwegicus lever på litt åpne steder med urter. Den kan leve på flere slags næringsplanter.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juli og august.


== Systematisk inndeling ==

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Mirinae
slekten Calocoris
Calocoris norvegicus (Gmelin, 1788)


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway.  Fauna Norwegia Ser.B 45 (1-2), side 11-39.
Gaun, Sven 1974. Blomsterteger (Miridae). Danmarks Fauna nr.81, 279 sider.


== Eksterne lenker ==
(en) Calocoris norvegicus i Global Biodiversity Information Facility 
(en) Calocoris norvegicus hos ITIS
Closterotomus fulvomaculatus

Closterotomus fulvomaculatus er en tege som tilhører familiegruppen bladteger (Miridae).
Closterotomus fulvomaculatus  er den vanligste av de norske bladtegene i slekten Closterotomus. Den var tidligere plassert i slekten Calocoris. Den er vanligst lengst sør, men finnes på egnede steder i hele Norge.Vanlig sørover i Europa.


== Utseende ==
Closterotomus fulvomaculatus er omtrent 6-7 millimeter som voksen. Den er en svartbrun eller litt rødbrun bladtege, som har fin kort hårbekledning.  Hodet har en lysere flekk ved hvert øye. Antennene er brunlige. Brystskjoldet (pronotum)  har ofte to sore, men utydelige flekker som møtes i bakkanten. Føttene (tibia) har korte svarte torner i  mørkere flekker.
Det er flere fargevarianter, som har fått sine egne navn. …f. versicolor Sti.…f. biplagata Sti.…f. fulva Sti.…f. deliquata Sti.…f. isabellina Wh.


== Levevis ==
Closterotomus fulvomaculatus  lever på løvtrær og busker med blomster. Den kan leve på flere slags næringsplanter.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
De voksne (imago) finnes i juli og august.


== Systematisk inndeling ==

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Mirinae
slekten Closterotomus
Closterotomus fulvomaculatus  (DeGeer, 1773)


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway.  Fauna Norwegia Ser.B 45 (1-2), side 11-39.
Gaun, Sven 1974. Blomsterteger (Miridae). Danmarks Fauna nr.81, 279 sider.


== Eksterne lenker ==
(en) Closterotomus fulvomaculatus i Encyclopedia of Life 
(en) Closterotomus fulvomaculatus i Global Biodiversity Information Facility 
(no) Closterotomus fulvomaculatus hos Artsdatabanken 
(sv) Closterotomus fulvomaculatus hos Dyntaxa 
(en) Closterotomus fulvomaculatus hos Fauna Europaea 
(en) Closterotomus fulvomaculatus hos NCBI 
(en) Kategori:Closterotomus fulvomaculatus – bilder, video eller lyd på Wikimedia Commons 
(en) Closterotomus fulvomaculatus – galleri av bilder, video eller lyd på Wikimedia Commons 
Closterotomus fulvomaculatus – detaljert informasjon på Wikispecies
Lygocoris contaminatus

Lygocoris contaminatus er en tege som tilhører familiegruppen bladteger (Miridae). 
Lygocoris contaminatus er vanligst lengst sør, men finnes på egnede steder i hele Norge. Vanlig sørover i Europa.


== Utseende ==
Lygocoris contaminatus er forholdsvis stor og er 5,5-7 millimeter som voksen. Den er en grønn bladtege med fin lys hårbekledning.
Dekkvingens corium og clavus er brunlige innerst.  Membranen er brunlig med lysere gulgrønne årer. Årene danner to lukkede celler, som hos de fleste bladtegene (Miridae). Beina er grønnlige, ofte med to brunere ringer på lårene (femora).  Føttene (tibia) har korte brune torner på små mørke flekker. 
Det er en fargevariant som har fått sitt egnt navn.…f. innotata Reut. – ensfarget grønn.


== Levevis ==
Lygocoris contaminatus lever på flere slags næringsplanter.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juli og august.


== Systematisk inndeling ==

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Mirinae
slekten Lygocoris
Lygocoris contaminatus (Fallén, 1807) [=Lygus contaminatus]


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway.  Fauna Norwegia Ser.B 45 (1-2), side 11-39.
Gaun, Sven 1974. Blomsterteger (Miridae). Danmarks Fauna nr.81, 279 sider.


== Eksterne lenker ==
(en) Neolygus contaminatus i Encyclopedia of Life 
(en) Neolygus contaminatus i Global Biodiversity Information Facility 
(no) Neolygus contaminatus hos Artsdatabanken 
(sv) Neolygus contaminatus hos Dyntaxa 
(en) Neolygus contaminatus hos Fauna Europaea 
(en) Neolygus contaminatus hos NCBI 
(en) Kategori:Neolygus contaminatus – bilder, video eller lyd på Wikimedia Commons 
Neolygus contaminatus – detaljert informasjon på Wikispecies
Petter Bøckman

Petter Bøckman (født 1967) er en norsk zoolog som har drevet mye med populærvitenskapelig kunnskapsformidling. Han er ansatt som lektor ved Naturhistorisk museum. 
Bøckman ble cand.scient. ved Universitetet i Oslo i 2002. Hovedoppgaven hans var om amfibier og hadde tittelen Jordbrukslandskapet i froskeperspektiv : landskapsøkologi, gytebiologi og vandring hos amfibier i et jordbrukslandskap.Han har vært tilknyttet Naturhistorisk museum ved Universitetet i Oslo (UiO) siden 2002 og har stillingen som lektor ved Seksjon for utadrettet virksomhet.Bøckman har blitt kjent gjennom flere opptredener på radio og TV der han har drevet kunnskapsformidling om dyr. Han har flere ganger deltatt i det populærvitenskaplige radioprogrammet Abels tårn på NRK P2, vært fast gjest på Superstreng på Kanal 24 og var ukentlig på Frokost-TV 2007–2008. Han har vært med å arrangere flere utstillinger og var også en av hovedmennene bak utstillingen «Mot naturens orden?» som handlet om homoseksualitet blant dyr som ble vist på Naturhistorisk museum i 2006 og 2007. Utstillingen fikk forholdsvis stor medieoppmerksomhet og vakte debatt. For dette mottok han Homofrydprisen 2007 sammen med Geir Søli. Bøckman har også markert seg som en ulveforkjemper og har tatt et tydelig standpunkt for at ulvebestanden i Norge bør økes. Han har i flere debatter kritisert bønder og hundeeiere som har fått dyrene drept av ulv.Han er medforfatter av boka Ulvetider (2017).


== Rollespill ==
Bøckman var en markant person innenfor laivmiljøet i Norge i 1990-årene, og har vært medarrangør på en rekke levende rollespill. Han har også skrevet en del laivteori, blant annet en adapsjon av The Three Way Model for nordisk laiv og var redaktør for artikkelsamlingen til laivkonferansen Knutepunkt 2005 sammen med Ragnhild Hutchison.


== Referanser ==
Epletege

Epletege (Lygocoris rugicollis) er en tege som tilhører familiegruppen bladteger (Miridae). 
Epletege er den vanligste av de norske bladtegene i slekten Lygocoris. Den er vanligst lengst sør, men finnes på egnede steder i hele Norge. Vanlig sørover i Europa.


== Utseende ==
Epletege er 5,5-7 millimeter lang. Den er grønn, nesten uten hårbekledning og får derfor et litt glinsende utseende.  Foran på brystskjoldet (pronotum) og på sidene av dekkvingene er den ofte litt mer gulfarget.  Membranen er fargeløs med grønne årer. Årene danner to lukkede celler, som hos de fleste bladtegene (Miridae). Antennene er grønne. Beina er lyse grønne, føttene (tibia) er noe mørkere farget. 
Det er en fargevariant som har fått sitt eget navn. 
…f. picea Reut. – oversiden er mer brunlig farget og føttene (tibiene) har brunlig spiss.


== Levevis ==
Epletege lever på vierarter (Salix sp.)  også på frukttrær, særlig på eple (Malus). 
Hunnen legger egg om høsten. Eggene overvintrer og klekkes om våren. Nymfene suger plantesaft fra vertstreet.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juni og juli.


== Skadedyr ==
Epletege kan ha masseangrep på eple. Men arten regnes ikke som alvorlig skadedyr i normale år, og motangrep er normalt ikke nødvendige.


== Systematisk inndeling ==

nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Mirinae
slekten Lygocoris
epletege Lygocoris rugicollis (Fallén, 1807) [=Plesiocoris rugicollis]


== Referanser ==


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway.  Fauna Norwegia Ser.B 45 (1-2), side 11-39.
Gaun, Sven 1974. Blomsterteger (Miridae). Danmarks Fauna nr.81, 279 sider.


== Eksterne lenker ==
(en) epletege i Encyclopedia of Life 
(en) epletege i Global Biodiversity Information Facility 
(no) epletege hos Artsdatabanken 
(sv) epletege hos Dyntaxa 
(en) epletege hos Fauna Europaea 
(en) epletege hos NCBI 
(en) Kategori:Lygocoris rugicollis – bilder, video eller lyd på Wikimedia Commons
Vivi Haug

Eva Margrethe Haug, kjent som Vivi Haug (1936–2014) var en norsk skuespiller som i hovedsak befattet seg med revyer. Hun er kjent fra rollen som en særdeles pratsom dame i en serie reklamefilmer for avisa Verdens Gang i 2006. Hun ble etter reklamen omtalt som «Norges mest populære skravlekjærring» og «VG-dama».Utover reklamejobber på TV spilte Haug for det meste i lokale revyer i Fredrikstad. I 2012 spilte hun sammen med Øivind «Raymond» Johannessen og Tor Erik Gunstrøm (fra Dizzie Tunes) i revyen Fire haker og en sprekk. Hennes første rolle i Fredrikstad var i "Født i går" i 1962 for Studiescenen i Bibliotekets Aula. I 2006 medvirket hun i filmen Lange flate ballær, som ble hennes første spillefilm. Hun medvirket senere i filmer som Lange flate ballær 2 (2008) og barnefilmen Gråtass får en ny venn (2011). Hun hadde også en gjesteopptreden i KLMs Nachspiel i 1992.Haug døde etter kort tids sykeleie i 2014, 77 år gammel.


== Navn ==
Foreldrene til Haug hadde tenkt å gi hennet navnet Vivi ved dåpen, men da de møtte opp i kirken til dåpen fikk de vite at det navnet ikke ble akseptert, og i all hast ble navnet gjort om til Eva Margrethe. Hun var fra barndommen av kjent og tiltalt som Vivi, og brukte døpenavnet kun når hun skulle signere offentlige dokumenter.


== Referanser ==


== Eksterne lenker ==
(en) Vivi Haug på Internet Movie Database